CELEX: 62008CN0345
Language: sl
Date: 2008-07-28 00:00:00
Title: Zadeva C-345/08: Predlog za sprejetje predhodne odločbe, ki ga je vložilo Verwaltungsgericht Schwerin (Nemčija) 28. julija 2008  – Krzysztof Pesla proti Justizministerium Mecklenburg-Vorpommern

11.10.2008   
            
            
               SL
            
            
               Uradni list Evropske unije
            
            
               C 260/9
            
         Predlog za sprejetje predhodne odločbe, ki ga je vložilo Verwaltungsgericht Schwerin (Nemčija) 28. julija 2008 – Krzysztof Pesla proti Justizministerium Mecklenburg-Vorpommern
   (Zadeva C-345/08)
   (2008/C 260/15)
   Jezik postopka: nemščina
   Predložitveno sodišče
   Verwaltungsgericht Schwerin
   Stranki v postopku v glavni stvari
   
      Tožeča stranka: Krzysztof Pesla
   
      Tožena stranka: Justizministerium Mecklenburg-Vorpommern
   Vprašanja za predhodno odločanje
   
               1.
            
            
               Ali je združljivo s členom 39 ES, da je mogoče ugotoviti enakost v smislu člena 112a(1) in (2) Deutsches Richtergesetz (nemški zakon o sodnikih) le, ko iz predloženih dokumentov izhaja, da ima državljan EU znanja in sposobnosti, kot preizkušeno v (nemškem pravnem) preizkusu iz obveznih predmetov v smislu člena 5(1) Deutsches Richtergesetz?
            
         
               2.
            
            
               Če je odgovor na prvo vprašanje nikalen: ali člen 39 ES določa, da je edino merilo za presojo enakosti, v skladu z evropskim pravom, ali je v EU pridobljena univerzitetna diploma državljana EU, skupaj z dodatnimi dokazi o izobrazbi in izkušnjah, ki jih ta državljan predloži, primerljiva, z vidika (intelektualne) stopnje in obsega izobrazbe, z nemškim prvim državnim pravniškim izpitom?
            
         
               3.
            
            
               Če je tudi odgovor na drugo vprašanje nikalen: ali je združljivo s členom 39 ES, če se ugotovljena enakost v smislu člena 112a(1) in (2) Deutsches Richtergesetz vsebinsko sicer navezuje na obvezne predmete prvega (nemškega pravniškega) državnega izpita, vendar so z vidika že uspešno zaključenega pravnega študija drugje na ozemlju Skupnosti postavljene zahteve nekoliko znižane?